CELEX: 32014R1234
Language: bg
Date: 2014-11-18 00:00:00
Title: Регламент (ЕС) № 1234/2014 на Комисията от 18 ноември 2014 година за изменение на приложения IIIБ, V и VIII към Регламент (ЕО) № 1013/2006 на Европейския парламент и на Съвета относно превози на отпадъци  Текст от значение за ЕИП

19.11.2014   
               
               
                  BG
               
               
                  Официален вестник на Европейския съюз
               
               
                  L 332/15
               
            
         РЕГЛАМЕНТ (ЕС) № 1234/2014 НА КОМИСИЯТА
         от 18 ноември 2014 година
         за изменение на приложения IIIБ, V и VIII към Регламент (ЕО) № 1013/2006 на Европейския парламент и на Съвета относно превози на отпадъци
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци (1) и по-специално член 58, параграф 1 от него,
         като има предвид, че:
         
                     (1)
                  
                  
                     На своето 11-то заседание, което се проведе в Женева от 28 април до 10 май 2013 г. Конференцията на страните по Базелската конвенция за контрол на трансграничното движение на опасни отпадъци и тяхното обезвреждане („Базелската конвенция“) прие решение ВC-11/6 за изменение на приложение IX към Базелската конвенция. Приложение IX към Базелската конвенция е включено в приложение V, част 1, списък Б към Регламент (ЕО) № 1013/2006. Изменението, която включва две нови позиции за отпадъци, влиза в сила след изтичането на шест месеца, считано от 26 ноември 2013 г., в съответствие с член 18, параграф 2, буква б) от Базелската конвенция.
                  
               
                     (2)
                  
                  
                     Потоците от отпадъци, описани от двете нови позиции B3026 и B3027, съответстват на отпадъците на три съществуващи позиции от приложение IIIБ към Регламент (ЕО) № 1013/2006. Тези позиция се BEU01, BEU02 и BEU03. Първото и второто подтирета от позиция B3026 съответстват на позиции BEU02 и BEU03. Позиция B3027 съответства на позиция BEU01.
                  
               
                     (3)
                  
                  
                     С цел да се вземе предвид решение ВC-11/6 позиции B3026 и В3027, е необходимо да бъдат включени в приложение V, част 1, списък Б към Регламент (ЕО) № 1013/2006. В същото време позиции BEU01, BEU02 и BEU03 следва да бъдат заличени от приложение IIIБ към Регламент (ЕО) № 1013/2006, което съдържа некласифицирани отпадъци на временна база в очакване на решение за тяхното включване в съответните приложения към Базелската конвенция или към решението на Организацията за икономическо сътрудничество и развитие.
                  
               
                     (4)
                  
                  
                     На същото заседание Конференцията на страните по Базелската конвенция прие с решение ВC-11/15 раздели 1, 2, 4 и 5 от документа с насоки за екологосъобразно управление на употребявано и излязло от употреба компютърно оборудване. Поради това приложение VIII към Регламент (ЕО) № 1013/2006 следва да бъде съответно актуализирано.
                  
               
                     (5)
                  
                  
                     Регламент (ЕО) № 1013/2006 следва да бъде съответно изменен.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета, създаден по силата на член 39 от Директива 2008/98/ЕО на Европейския парламент и на Съвета (2),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложения IIIБ, V и VIII към Регламент (ЕО) № 1013/2006 се изменят в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след публикуването му в Официален вестник на Европейския съюз.
            Той се прилага се от 26 май 2014 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 ноември 2014 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 190, 12.7.2006 г., стр. 1.
         
            (2)  Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).
      
      
         
            ПРИЛОЖЕНИЕ
            Приложенията към Регламент (ЕО) № 1013/2006 се изменят, както следва:
            
                        1.
                     
                     
                        В приложение IIIБ позиции BEU01, BEU02 и BEU03 се заличават от точка 2.
                     
                  
                        2.
                     
                     
                        В приложение V, част 1, списък Б следните две позиции се вмъкват след позиция B3020:
                        
                                    „B3026 
                                 
                                 
                                    Следните отпадъци от предварителната обработка на композитни опаковки за течности, несъдържащи съставките от приложение I в такава концентрация, че да проявят свойствата от приложение III:
                                    
                                                —
                                             
                                             
                                                Неразделима пластмасова фракция
                                             
                                          
                                                —
                                             
                                             
                                                Неразделима пластмасово-алуминиева фракция
                                             
                                          
                              
                                    B3027 
                                 
                                 
                                    Отпадъци от самозалепващи се ламинирани етикети, съдържащи суровини, използвани за производство на материали за етикетиране“
                                 
                              
                  
                        3.
                     
                     
                        Приложение VIII се изменя, както следва:
                        
                                    а)
                                 
                                 
                                    точка I.14 се заменя със следното:
                                    
                                                „14.
                                             
                                             
                                                Ръководство за екологосъобразно управление на употребявано и излязло от употреба компютърно оборудване, раздели 1, 2, 4, и 5 (1).
                                             
                                          
                                       (1)  Прието на 11-то заседание на Конференцията на страните по Базелската конвенция за контрол на трансграничното движение на опасни отпадъци и тяхното обезвреждане, 28 април — 10 май 2013 г.“"
                        
                                 
                              
                                    б)
                                 
                                 
                                    Втората позиция в точка II се заменя със следното:
                                    „Употребявани персонални компютри и отпадъци от тях (2)
                                    
                                    
                                       (2)  Прието от Комитета за политика за опазване на околната среда на ОИСР през февруари 2003 г. (документ ENV/EPOC/WGWPR(2001)3/FINAL).“"
                        
                                 
                              
                  
               (1)  Прието на 11-то заседание на Конференцията на страните по Базелската конвенция за контрол на трансграничното движение на опасни отпадъци и тяхното обезвреждане, 28 април — 10 май 2013 г.“
            
               (2)  Прието от Комитета за политика за опазване на околната среда на ОИСР през февруари 2003 г. (документ ENV/EPOC/WGWPR(2001)3/FINAL).““